Γεώργιος της Δανίας

Ο Γεώργιος της Δανίας και της Νορβηγίας (δανικά: Jørgen), του Οίκου του Ολδεμβούργου, ήταν ο σύζυγος της Άννας της Μεγάλης Βρετανίας. 

Πρώιμα χρόνια
Ο Γεώργιος γεννήθηκε στις 2 Απριλίου 1653 στο Κάστρο της Κοπεγχάγης και ήταν ο νεότερος γιος του Φρειδερίκου Γ΄ της Δανίας & Νορβηγίας και της Σοφίας Αμαλίας των Γουέλφων-Αννοβέρου, κόρης του Γεωργίου του Μπράουνσβαϊγκ-Λύνεμπουργκ. Η μητέρα του ήταν αδελφή του Ερνέστου Αυγούστου του Μπράουνσβαϊγκ-Λύνεμπουργκ, μετέπειτα Εκλέκτορα του Αννόβερου. Από το 1661 προσωπικός του εκπαιδευτής ήταν ο Αννοβεριανός πολιτικός Όττο Γκρότε. Ο Γκρότε θεωρούνταν περισσότερο αυλικός και πολιτικός, παρά εκπαιδευτικός. Όταν έφυγε από την Αυλή του Αννόβερου το 1665, αντικαταστάθηκε από τον αποτελεσματικότερο Κρίστεν Γένσεν Λόντμπεργκ.Laursen, L. (1895) "Jørgen (Georg), 1653–1708, Prins". In: Bricka, Carl Frederik (ed.) Dansk biografisk Lexikon. Copenhagen: Gyldendalske Boghandels. Vol. IX, pp. 14–18  Ο Γεώργιος έλαβε στρατιωτική εκπαίδευση και μετέπειτα πραγματοποίησε ένα ταξίδι στην Ευρώπη, περνώντας από τη Γαλλία, την Αγγλία, την Ιταλία και άλλους προορισμούς.Gregg, p. 35

Το 1674 ο Γεώργιος ήταν υποψήφιος για τον πολωνικό θρόνο, υποστηριζόμενος από τον Λουδοβίκο ΙΔ΄ της Γαλλίας.Wójcik, p. 215 Η αφοσίωσή του, όμως, στο Λουθηρανισμό ήταν εμπόδιο για την εκλογή του στη ρωμαιοκαθολική Πολωνία,Beatty, p. 103 και έτσι επελέγη ο Ιωάννης Γ΄ Σομπιέσκι. Το 1677 συμμετείχε με τιμητικές διακρίσεις στον Πόλεμο της Σκάνια εναντίον της Σουηδίας.Fisher, p. 354

Ο Γεώργιος νυμφεύτηκε την Άννα της Μεγάλης Βρετανίας στις 28 Ιουλίου 1683 στο παρεκκλήσιο του Ανακτόρου του Αγίου Ιακώβου και έλαβε τον τίτλο του δούκα του Κάμπερλαντ. Το μοναδικό παιδί τους που επιβίωσε της βρεφικής ηλικίας, ο Γουλιέλμος, πέθανε σε ηλικία 11 ετών από οστρακιά ή ευλογιά.

Ο Γεώργιος πέθανε σε ηλικία 55 ετών μετά από χρόνια ασθένεια στους πνεύμονες. Τάφηκε στο Αββαείο του Ουέστμινστερ. Διάδοχος της Άννας στο θρόνο ήταν ο δεύτερος εξάδελφός της, Γεώργιος του Αννοβέρου.

Οικογένεια
Παντρεύτηκε την Άννα της Μεγάλης Βρετανίας και απέκτησαν:
ΌνομαΓέννησηΘάνατοςθνησιγενής κόρη12 Μαΐου 168412 Μαΐου 1684Μαρία2 Ιουνίου 16858 Φεβρουαρίου 1687Άννα Σοφία12 Μαΐου 16862 Φεβρουαρίου 1687θνησιγενής γιος22 Οκτωβρίου 168722 Οκτωβρίου 1687Γουλιέλμος, Δούκας του Γκλώστερ24 Ιουλίου 168929 Ιουλίου 1700Μαρία14 Οκτωβρίου 169014 Οκτωβρίου 1690Γεώργιος17 Απριλίου 169217 Απριλίου 1692θνησιγενής κόρη17/18 Φεβρουαρίου 168617/18 Φεβρουαρίου 1686θνησιγενής γιος15 Σεπτεμβρίου 169815 Σεπτεμβρίου 1698θνησιγενής γιος24 Ιανουαρίου 170024 Ιανουαρίου 1700

Παραπομπές

 Εξωτερικοί σύνδεσμοι 
Letter from Prince George to James II, 23 November 1688, withdrawing his support

|-

|-

|-

|-

|-

|-

Κατηγορία:Οίκος του Όλντενμπουργκ
Κατηγορία:Σύζυγοι Βρετανών μοναρχών
Κατηγορία:Σύζυγοι Βασιλισσών της Σκωτίας
Κατηγορία:Πρίγκιπες του Ηνωμένου Βασιλείου
Κατηγορία:Πρίγκιπες της Δανίας